Η **Τζένα Μαρί Ορτέγκα** είναι Αμερικανίδα ηθοποιός. Ξεκίνησε την καριέρα της ως ηθοποιός από την παιδική της ηλικία, λαμβάνοντας σημαντική αναγνώριση για τον ρόλο της ως νεαρή Τζέιν στην κωμική-δραματική σειρά του CW, «Jane the Virgin». Έχει λάβει κριτικούς επαίνους για τις ερμηνείες στις τηλεοπτικές σειρές «Stuck in the Middle» (2016-2018) και «You» (2019) και στις ταινίες «The Babysitter: Killer Queen» (2020), «Yes Day» (2021), «The Fallout» (2021), «Scream» (2022) και «X» (2022). Ο πρωταγωνιστικός της ρόλος στην σειρά του Netflix, «Wednesday» της έδωσε υποψηφιότητα για Χρυσή Σφαίρα ενώ με τη συμμετοχή της σε αρκετές σπλάτερ, σλάσερ και ταινίες τρόμου της έχει αποδοθεί το επίθετο από την κινηματογραφική ορολογία, Scream Queen (Βασίλισσα του Τρόμου). Η ίδια έχει δηλώσει ότι τα έργα τρόμου είναι αυτά που αισθάνεται πιο άνετα όταν πρωταγωνιστεί, λέγοντας ότι είναι «αρκετά άνετη με τον τρόμο, γενικά».

Παιδικά χρόνια
--------------

Η Τζένα Ορτέγκα γεννήθηκε στις 27 Σεπτεμβρίου 2002, στη Κοιλάδα Coachella της Καλιφόρνια, Η.Π.Α. και είναι το τέταρτο από τα έξι παιδιά της οικογένειάς της. Ο πατέρας της είναι μεξικανικής καταγωγής ενώ η μητέρα της είναι μεξικανικο-πουερτορικανής καταγωγής. Λόγω της καριέρας της που ξεκίνησε από την παιδική της ηλικία, η Ορτέγκα έχει δηλώσει ότι δεν έχει «ζήσει έναν κανονικό τρόπο ζωής» και έχει εκφράσει τη λύπη της που δεν έζησε σημαντικές στιγμές της εφηβικής ηλικίας, όπως ο χορός και η αποφοίτηση.

Καριέρα
-------

### 2012–2014:  Πρώτες βήματα στον καλλιτεχνικό χώρο

Η Ορτέγκα έδειξε το ενδιαφέρον της για την υποκριτική από την ηλικία των έξι ετών. Από την ηλικία των οκτώ ετών, με τη βοήθεια της μητέρας της των κατά καιρούς μάνατζερς, συμμετείχε σε οντισιόν διαφόρων προγραμμάτων και έκανε το ντεμπούτο της ως ηθοποιός το 2012 με μια guest εμφάνιση στην τηλεοπτική σειρά του CBS «Rob», στο επεισόδιο «Baby Bug».

Το 2013, έκανε το κινηματογραφικό της ντεμπούτο με έναν μικρό ρόλο στην ταινία υπερηρώων «Iron Man 3» ως κόρη του αντιπροέδρου, ενώ την ίδια χρονιά πρωταγωνίστησε και στην ταινία τρόμου «Insidious: Chapter 2», τη δεύτερη ταινία του franchise «Insidious». Και οι δύο ταινίες ήταν επιτυχημένες και αρκετά κερδοφόρες στο box-office.

### 2015-2020: Σημαντικές εμφανίσεις

Για την εξαετία 2014-2019, πρωταγωνίστησε ως η νεότερη εκδοχή της Τζέιν στην ρομαντική-δραματική σειρά «Jane the Virgin». Το 2015 συμμετείχε στη σειρά «Richie Rich» και στην ταινία «After Words», ενώ από το 2016 έως και το 2018, πρωταγωνίστησε στην κωμική σειρά του Disney Channel, «Stuck in the Middle». Για την συμμετοχή της στη σειρά όπως και για την απόδοση της φωνής της στην επίσης σειρά του Disney Channel «Elena of Avalor», η Ορτέγκα κέρδισε δύο βραβεία Imagen.

Το 2018 πρωταγωνίστησε στην ταινία «Saving Flora» και η Ορτέγκα έλαβε επαίνους για την ερμηνεία της και μια υποψηφιότητα για την Καλύτερη Ηθοποιό στο Διεθνές Φεστιβάλ Κινηματογράφου του Σαουθάμπτον. Το 2019, η Ορτέγκα επιλέχθηκε στον ρόλο της Φοίβη στην ταινία τρόμου του Netflix, «The Babysitter: Killer Queen». Σχετικά με την συμμετοχή της, δήλωσε στο περιοδικό Cosmopolitan ότι ήταν «απίστευτα νευρική» όταν ξεκίνησαν τα γυρίσματα της ταινίας, «… και επειδή ήταν sequel, όλα τα άλλα μέλη του καστ γνωρίζονταν ήδη... Πήγα στο σετ πανικόβλητη. Δεν ήξερα τι έκανα», δήλωσε η ηθοποιός. Η ταινία κυκλοφόρησε τον Σεπτέμβριο του 2020, και έλαβε μικτές κριτικές.

### 2021-σήμερα: Scream, Wednesday και μελλοντικές συμμετοχές

Η Ορτέγκα επιλέχθηκε ως Τάρα Κάρπεντερ στην σλάσερ ταινία «Scream» το 2020, η οποία δήλωσε για τον ρόλο της: «δεν νομίζω ότι υπάρχουν λέξεις στην αγγλική γλώσσα για να εκφράσουν σωστά το πόσο χαρούμενη και ενθουσιασμένη είμαι για αυτό το ταξίδι." Τα γυρίσματα της ταινίας πραγματοποιήθηκαν στο Wilmington της Βόρειας Καρολίνας από τον Σεπτέμβριο έως τον Νοέμβριο του ιδίου έτους. Για τη συνεργασία της με τους συμπρωταγωνιστές Νεβ Κάμπελ, Κόρτνεϊ Κοξ και Ντέιβιντ Αρκέτ, δήλωσε ότι: «Ποτέ δεν ξέρεις τι να περιμένεις όταν συναντάς ανθρώπους αυτού του επιπέδου, αλλά είναι πραγματικά οι πιο προσγειωμένοι, οι πιο γλυκοί άνθρωποι». Η ταινία αναδείχθηκε ως μια κριτική και εμπορική επιτυχία, έγινε η 28η ταινία με τις περισσότερες εισπράξεις του 2022 και της χάρισε το Βραβείο στα MTV Movie Awards για την πιο «Φοβισμένη Ερμηνεία».

Την ίδια χρόνια, η Ορτέγκα πρωταγωνίστησε στην ταινία τρόμου που δημιούργησε το μουσικό συγκρότημα Foo Fighters, «Studio 666», που κυκλοφόρησε τον Φεβρουάριο του 2022 και στην ταινία τρόμου «X», που κυκλοφόρησε έναν μήνα αργότερα.

Στην κωμική σειρά τρόμου του Netflix «Wednesday», η Τζένα Ορτέγκα πρωταγωνίστησε στον ομώνυμο ρόλο της Wednesday Addams, τον οποίο αποκάλεσε «νέο κεφάλαιο» στην καριέρα της. Για την ρόλο της Wednesday, σύμφωνα με την ίδια, υπέστη «την πιο φυσική μεταμόρφωση που έχω κάνει ποτέ, έκοψα τα μαλλιά μου, τα έβαψα μαύρα, και εξασκήθηκα στο να μιλώ ρυθμικά και εκφραστικά». Η ερμηνεία της Ορτέγκα στη σειρά κέρδισε τη ευρεία αναγνώριση της, με ορισμένους κριτικούς να την θεωρούν ως την καλύτερη απόδοση του χαρακτήρα από την πρώτη εμφάνιση του το 1938 μέχρι σήμερα. Η Ορτέγκα ήταν υποψήφια για το βραβείο Χρυσής Σφαίρας Καλύτερης Γυναικείας Ερμηνείας στην κατηγορία Τηλεοπτική Σειρά Μιούζικαλ ή Κωμωδία.

Η Τζένα Ορτέγκα θα πρωταγωνιστήσει στην ταινία θρίλερ της Paramount+, «Finestkind» μαζί με τους Τόμι Λι Τζόυνς, Μπεν Φόστερ και Τόμπι Γουάλας. Τον Μάρτιο του 2023 εμφανίστηκε για δεύτερη φορά στις κινηματογραφικές οθόνες στον ρόλο της Τάρα Κάρπεντερ, στο Scream VI.

Δημόσια εικόνα
--------------

Η Τζένα Ορτέγκα χρησιμοποιεί τις πλατφόρμες και τα μέσα κοινωνικής δικτύωσης για να προωθήσει την υποστήριξη των μεταναστών και την πολιτική που τους αφορά. Είναι επίσης υποστηρίκτρια του Pride Over Prejudice - μιας εκστρατείας που προωθεί την αποδοχή προς την LGBT κοινότητα, υπέρ της μετανάστευσης και κατά των διακρίσεων.

Το 2016, η Ορτέγκα διοργάνωσε μια συνάντηση με θαυμαστές της για να συγκεντρώσει χρήματα για ένα νεαρό κορίτσι με καρκίνο. Το 2018, στα Μουσικά Βραβεία του Radio Disney, φόρεσε ένα σακάκι που έγραφε «I Do Care And U Should Too» (Νοιάζομαι Και Θα Έπρεπε Και Εσύ) ως απάντηση στα ρούχα της πρώτης τότε κυρίας Μελάνια Τραμπ, όταν πήγε να επισκεφτεί παιδιά μεταναστών που στεγάζονταν χωρίς τους γονείς του που έγραφε «I Really Don't Care. Do U?» (Πραγματικά Δεν Νοιάζομαι. Εσύ;). Το γεγονός απέκτησε σημαντική κάλυψη από τα μέσα ενημέρωσης και σχετικά με τη συγκεκριμένη δράση, η Ορτέγκα δήλωσε στο περιοδικό Forbes: «Θυμάμαι ότι περνούσα τις ειδήσεις στο τηλέφωνό μου και είδα τι φορούσε η Μελάνια στο δρόμο για να επισκεφτεί τα παιδιά μεταναστών. Αισθάνθηκα τόσο βαθιά προσβεβλημένη ...». Καθ' όλη τη διάρκεια του 2019, η Ορτέγκα εμφανίστηκε σε πολλές συναυλίες της WE Day στις Ηνωμένες Πολιτείες και τον Καναδά προς όφελος του WE Charity.

Η Τζένα Ορτέγκα συμπεριλήφθηκε πρώτη στη λίστα «20 Under 20» της PopSugar το 2020, ενώ το 2022, ονομάστηκε «Next Big Thing» από το «The Hollywood Reporter».

Παραπομπές
----------

1. ↑  www.webcitation.org/6hABNqrur?url=http%3A%2F%2Fwww.disneyabcpress.com%2Fdisneychannel%2Fwp-admin%2Fadmin-ajax.php%3Faction%3Ddap\_drawer. Ανακτήθηκε στις 3  Ιανουαρίου 2018.
2. ↑  (Πολωνικά) *MAK*. 9811717924205606.
3. ↑  www.zestvine.com/jenna-ortega/.
4. ↑  «Scream queen» (στα αγγλικά). *Wikipedia*. 2022-12-25. .
5. ↑  «Disney Channel (@disneychannel) on Instagram | Ghostarchive». *ghostarchive.org*. Ανακτήθηκε στις 26 Δεκεμβρίου 2022.
6. ↑  Ortega, Jenna (1 Οκτωβρίου 2016). «Jenna Ortega: "I Am Extremely Proud of Where I Come From"». *POPSUGAR Latina* (στα Αγγλικά). Ανακτήθηκε στις 26 Δεκεμβρίου 2022.
7. ↑  Nast, Condé (15 Αυγούστου 2016). «How Jane the Virgin Star Jenna Ortega Is Standing Up to Hurtful Anti-Immigration Rhetoric». *Teen Vogue* (στα Αγγλικά). Ανακτήθηκε στις 26 Δεκεμβρίου 2022.
8. ↑  «Listings | TheFutonCritic.com - The Web's Best Television Resource». *www.thefutoncritic.com*. Ανακτήθηκε στις 26 Δεκεμβρίου 2022.
9. ↑  «Iron Man 3». *Box Office Mojo*. Ανακτήθηκε στις 26 Δεκεμβρίου 2022.
10. ↑  «Insidious: Chapter 2». *Box Office Mojo*. Ανακτήθηκε στις 26 Δεκεμβρίου 2022.
11. ↑  Dougall, Danielle (30 Δεκεμβρίου 2019). «You Actress Jenna Ortega May Look Familiar From Jane The Virgin». *Narcity* (στα Αγγλικά). Ανακτήθηκε στις 26 Δεκεμβρίου 2022.
12. ↑  Foundation, Imagen. «Nominations Announced for the 34th Annual Imagen Awards». *Imagen Foundation* (στα Αγγλικά). Ανακτήθηκε στις 26 Δεκεμβρίου 2022.
13. ↑  «Southampton International Film Festival (2018)». *IMDb*. Ανακτήθηκε στις 26 Δεκεμβρίου 2022.
14. ↑   *You*, ανακτήθηκε στις 2022-12-26
15. ↑  Sneider, Jeff (19 Αυγούστου 2020). «Scream 5 Adds Jenna Ortega, Who Was So Good in Season 2 of You». *Collider* (στα Αγγλικά). Ανακτήθηκε στις 26 Δεκεμβρίου 2022.
16. ↑  «Jenna Ortega in The Babysitter: Killer Queen: Meet the New Addition to The Babysitter Cast» (στα Αγγλικά). 10 Σεπτεμβρίου 2020. Ανακτήθηκε στις 26 Δεκεμβρίου 2022.
17. ↑  Järvisalo, J.; Saris, N. E. (1975-09-15). «Action of propranolol on mitochondrial functions--effects on energized ion fluxes in the presence of valinomycin». *Biochemical Pharmacology* **24** (18): 1701–1705. doi:10.1016/0006-2952(75)90009-x. ISSN 0006-2952. PMID 13. .
18. ↑  «Jenna Ortega Calls Role in 'Scream 5' a 'Dream Come True,' Reveals Hopes for Her 'You' Character (Exclusive) | Entertainment Tonight». *www.etonline.com* (στα Αγγλικά). Ανακτήθηκε στις 26 Δεκεμβρίου 2022.
19. ↑  Sippell, Margeaux (12 Ιανουαρίου 2022). «Jenna Ortega's Journey From Disney Channel Star to Scream Queen». *MovieMaker Magazine* (στα Αγγλικά). Ανακτήθηκε στις 26 Δεκεμβρίου 2022.
20. ↑  Dick, Jeremy (6 Ιουνίου 2022). «Scream Star Jenna Ortega Wins Most Frightened Performance at MTV Awards». *MovieWeb* (στα Αγγλικά). Ανακτήθηκε στις 26 Δεκεμβρίου 2022.
21. ↑  Dick, Jeremy (9 Νοεμβρίου 2021). «Studio 666 Poster Reveals Haunted House Horror Movie from Dave Grohl and Foo Fighters». *MovieWeb* (στα Αγγλικά). Ανακτήθηκε στις 26 Δεκεμβρίου 2022.
22. ↑  «Jenna Ortega Cast as Wednesday Addams in Upcoming Netflix Series from Tim Burton». *Peoplemag* (στα Αγγλικά). Ανακτήθηκε στις 26 Δεκεμβρίου 2022.
23. ↑  Fuge, Jonathan (18 Νοεμβρίου 2022). «Wednesday Reviews Praise Jenna Ortega as the Titular Addams Family Member». *MovieWeb* (στα Αγγλικά). Ανακτήθηκε στις 26 Δεκεμβρίου 2022.
24. ↑  D'Alessandro, Anthony· D'Alessandro, Anthony (5 Απριλίου 2022). «Paramount+ Picks Up Crime Thriller 'Finestkind' Starring Tommy Lee Jones, Ben Foster, Toby Wallace & Jenna Ortega». *Deadline* (στα Αγγλικά). Ανακτήθηκε στις 26 Δεκεμβρίου 2022.
25. ↑  Jackson, Angelique· Jackson, Angelique (10 Μαΐου 2022). «'Scream 6': Melissa Barrera, Jasmin Savoy Brown, Mason Gooding and Jenna Ortega to Return». *Variety* (στα Αγγλικά). Ανακτήθηκε στις 26 Δεκεμβρίου 2022.
26. ↑  King, Michelle Penelope. «Disney Star Jenna Ortega Shares Why Young Women Should Not Be Afraid To Take A Stand». *Forbes* (στα Αγγλικά). Ανακτήθηκε στις 26 Δεκεμβρίου 2022.
27. ↑  Nast, Condé (23 Ιουνίου 2018). «Jenna Ortega Called Out Melania Trump's Jacket With Her Own Fashion Statement». *Teen Vogue* (στα Αγγλικά). Ανακτήθηκε στις 26 Δεκεμβρίου 2022.
28. ↑  Abrams, Hannah (26 Δεκεμβρίου 2019). «11 Must-Know Facts About You's Breakout Star, Jenna Ortega». *POPSUGAR Celebrity* (στα Αγγλικά). Ανακτήθηκε στις 26 Δεκεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Jenna Ortega στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 62147663065460551851
* LCCN: no2016126916
* GND: 1274373697
* BIBSYS: 1642068491007
* MusicBrainz: 4bb10c06-3463-49c3-9252-13ecdd260692
* NKC: xx0307092

 |

 |